**SÚŤAŽNÉ PODKLADY**

k zákazke zadávanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

|  |  |
| --- | --- |
| Názov predmetu zákazky: | **Nákup počítačových zariadení, tlačiarní a príslušenstva 2023 – 2026** |
| Postup: | Užšia súťaž - Dynamický nákupný systém (DNS), podľa § 58 až 61 zákona o VO |
| Zákazka na: | Tovary |
| Finančný limit: | Nadlimitná zákazka |
| Interné číslo: |  |
| Súlad súťažných podkladov  so zákonom o VO schválil:  V Bratislave, dňa: ----------------------------------------  Ing. Matej Meľo  GR sekcie verejného obstarávania    Osoba zodpovedná za správne a úplné zadefinovanie opisu  predmetu zákazky, požiadaviek na uchádzača a kritéria/kritérií  na vyhodnocovanie ponúk a pravidiel jeho/ich uplatnenia  (vecný gestor):  V Bratislave, dňa: ------------------------------------  Mgr. Jozef Zajíček  poverený vykonávaním funkcie GR sekcie IT  Súťažné podklady schválil:  V Bratislave, dňa: ---------------------------------------  Ing. Roman Navrátil  generálny tajomník služobného úradu | |
|  | |
|  | |

|  |  |
| --- | --- |
| Užitočné linky: | [Vestník verejného obstarávania](https://www.uvo.gov.sk/vestnik-590.html)  [Úradný vestník EÚ](https://ted.europa.eu/TED/browse/browseByBO.do)  [Zákon č. 343/2015 Z.z. o verejnom obstarávaní](https://www.zakonypreludi.sk/zz/2015-343)  [JOSEPHINE](https://josephine.proebiz.com/sk/public-tenders/all) |

**ČASŤ I. - VŠEOBECNÉ INFORMÁCIE**

## IDENTIFIKÁCIA VEREJNÉHO OBSTARÁVATEĽA

* 1. **Verejný obstarávateľ**:

|  |  |
| --- | --- |
| Názov organizácie: | Ministerstvo financií Slovenskej republiky |
| Adresa organizácie: | Štefanovičova 5, 817 82 Bratislava |
| IČO: | 00151742 |
| Krajina: | Slovenská republika |

* 1. **Elektronické prostriedky**

Komunikačné rozhranie: <https://josephine.proebiz.com/sk/>

Internet. adresa zákazky: <https://josephine.proebiz.com/sk/tender/46545/summary>

## ÚVODNÉ INFORMÁCIE O DYNAMICKOM NÁKUPNOM SYSTÉME

## Dynamický nákupný systém (ďalej len „DNS“) je v súlade so zákonom o VO elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky verejného obstarávateľa.

## Pri obstarávaní v rámci DNS použije verejný obstarávateľ postup užšej súťaže.

## DNS je tvorený dvomi fázami:

## Predkladanie žiadostí o zaradenie do DNS – zaradený záujemca musí byť každý, kto požiada o zaradenie a splní podmienky účasti. Po preukázaní splnenia podmienok účasti je záujemca zaradený do DNS.

## Realizácia konkrétnych zákaziek v zriadenom DNS – záujemca, ktorý požiadal o zaradenie a splnil podmienky účasti (zaradený záujemca) je verejným obstarávateľom vyzývaný na predloženie konkrétnej ponuky.

## Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom o VO na základe svojich aktuálnych potrieb.

## Na účely tohto verejného obstarávania (realizácia zriadenia DNS a zadávanie jednotlivých zákaziek v jeho rámci) bude použitý softvér na elektronizáciu zadávania verejných zákaziek JOSEPHINE. JOSEPHINE je webová aplikácia na doméne [https://josephine.proebiz.com](https://josephine.proebiz.com/).

## ZÁKLADNÉ POJMY:

## Žiadosť o účasť/zaradenie do DNS – je žiadosť o zaradenie do procesu verejného obstarávania, ktorou záujemca preukazuje splnenie podmienok účasti. Žiadosť o účasť je možné predkladať počas celej doby trvania DNS.

## Záujemcom sa pre účely tohto DNS rozumie hospodársky subjekt, ktorý podal žiadosť o účasť/zaradenie do DNS.

## DNS sa považuje za zriadený v okamihu, keď verejný obstarávateľ oznámi záujemcom, ktorí doručili žiadosť o účasť/zaradenie do DNS v základnej lehote na podanie žiadostí o zaradenie do DNS, informáciu o vyhodnotení ich žiadostí podľa § 60 ods. 8 zákona o VO.

## Základná lehota na podanie žiadostí o účasť/zaradenie do DNS sa rozumie lehota, ktorá je uvedená v oznámení o vyhlásení verejného obstarávania.

## Zákazkou sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom. Verejný obstarávateľ bude zadávať konkrétne zákazky v DNS v nepravidelných intervaloch a rôznom rozsahu v závislosti od aktuálnych potrieb.

## POVAHA NÁKUPOV V DNS/OPIS A ROZSAH PREDMETU ZÁKAZKY

## Predmetom zákazky je Predmetom je dodávanie počítačových zariadení, tlačiarní a príslušenstva bežne dostupných na trhu pre Ministerstvo financií Slovenskej republiky.

## Ide najmä o dodávanie:

## -výpočtovej techniky a príslušenstva

## -tlačiarní, skenovacích zariadení a príslušenstva

## -doplnkové príslušenstvo k výpočtovej technike

## Pri každej konkrétnej zákazke verejný obstarávateľ presne špecifikuje konkrétny rozsah predmetu zákazky ako aj jeho podrobnú špecifikáciu vo výzve na predkladanie ponúk s uvedením konkrétnych kódov CPV v zmysle bodu 4.3 týchto súťažných podkladov.

## Číselný kód pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):

30200000-1 – Počítačové zariadenia a spotrebný materiál

## 4.4. Do podrobnejšej špecifikácie predmetu zákazky, resp. do konkrétnych zmluvných podmienok môže verejný obstarávateľ uviesť environmentálne požiadavky s cieľom zabezpečiť zelené verejné obstarávanie.

## PREDPOKLADANÁ HODNOTA DNS

## Predpokladaná hodnota DNS je 1 748 169,22 EUR bez DPH.

## Predpokladaná hodnota DNS je určená ako maximálna hodnota všetkých zákaziek, ktoré budú zadané počas trvania DNS.

## DOBA TRVANIA DNS

## Doba trvania je 36 mesiacov od jeho zriadenia.

## KOMUNIKÁCIA

## Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

## Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o VO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

## JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

## Na bezproblémové používanie systému JOSEPHINE je nutné používať jeden z podporovaných internetových prehliadačov:

* Mozilla Firefox verzia 13.0 a vyššia,
* Google Chrome alebo
* Microsoft Edge

## Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

## Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

## Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

## Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

## Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady/dokumenty bude uverejňovať ako elektronické dokumenty v príslušnej časti zákazky v systéme JOSEPHINE a zároveň v profile verejného obstarávateľa na webovej adrese Úradu pre verejné obstarávanie <https://www.uvo.gov.sk/vyhladavanie-profilov/zakazky/237> uverejní odkaz na tieto dokumenty.

## Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 b) zákona o VO.

**Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.**

## VYSVETĽOVANIE

## V prípade potreby objasniť informácie potrebné na vypracovanie žiadosti o účasť, ponuky a na preukázanie splnenia podmienok účasti môže podľa § 48 zákona o VO ktorýkoľvek zo záujemcov požiadať o ich vysvetlenie spôsobom podľa bodu 8.2.

## Žiadosti o vysvetlenie informácií uvedených v Oznámení o vyhlásení verejného obstarávania, v súťažných podkladoch alebo v inej sprievodnej dokumentácii, poskytovanie vysvetlení a iné dorozumievanie medzi verejným obstarávateľom a záujemcami/uchádzačmi sa bude uskutočňovať elektronickými prostriedkami prostredníctvom systému JOSEPHINE.

## O odoslaní vysvetlenia budú všetci záujemcovia/uchádzači zaregistrovaní v systéme JOSEPHINE upozornení notifikačným e-mailom zaslaným na kontaktný e-mail uvedený pri registrácii do systému.

**Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.**

**ČASŤ II. - PREDKLADANIE ŽIADOSTÍ O ÚČASŤ/ZARADENIE DO DNS**

## PREDKLADANIE ŽIADOSTÍ O ÚČASŤ/ZARADENIE DO DNS

## Predkladanie žiadosti o účasť je umožnené len autentifikovaným hospodárskym subjektom (podmienka vyplývajúca z § 20 zákona o VO). Každý hospodársky subjekt má možnosť registrovať sa do systému JOSEPHINE pomocou hesla alebo pomocou občianskeho preukazom s elektronickým čipom a bezpečnostným osobnostným kódom (eID). Žiadosť o účasť sa predkladá elektronicky do systému JOSEPHINE, umiestnenom na webovom sídle:

## <https://josephine.proebiz.com/sk/tender/46545/summary>

## Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:

## v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny zástupca danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## nahraním kvalifikovaného elektronického podpisu (napríklad podpisu eID) štatutárneho zástupcu danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“

## V predloženej žiadosti prostredníctvom systému JOSEPHINE musia byť pripojené požadované naskenované doklady tvoriace žiadosť ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.

## V prípade, ak sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.

## OBSAH ŽIADOSTI O ÚČASŤ/ZARADENIE DO DNS

## Žiadosť o účasť musí byť verejnému obstarávateľovi predložená prostredníctvom príslušného rozhrania systému JOSEPHINE. Žiadosť o účasť musí obsahovať nasledujúce dokumenty:

## Vyplnenú a podpísanú žiadosť o účasť/zaradenie do DNS podľa Prílohy č. 1 súťažných podkladov.

## Splnomocnenie konať za záujemcu alebo skupinu záujemcov, ak žiadosť o účasť/zaradenie do DNS podpisuje iná osoba ako štatutárny zástupca.

## Doklady a dokumenty požadované verejným obstarávateľom na preukázanie splnenia podmienok účasti podľa bodu 16 súťažných podkladov.

## Súhlas so spracovaním osobných údajov podľa Prílohy č. 2 súťažných podkladov

## JAZYK ŽIADOSTI O ÚČASŤ/PONUKY

## Žiadosť o účasť, ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku.

## Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do štátneho jazyka.

## OPRÁVNENOSŤ ZÁUJEMCU

## Záujemcom, ktorý predkladá žiadosť o účasť/zaradenie do DNS, môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

## Záujemca, ktorého tvorí skupina dodávateľov preukazuje splnenie podmienok účasti v zmysle § 37 zákona o VO.

## Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží žiadosť o účasť, nebude ju možné zaradiť do vyhodnotenia a bude vylúčená.

## NÁKLADY NA ŽIADOSŤ O ÚČASŤ/ZARADENIE DO DNS

## Všetky náklady a výdavky spojené s prípravou a predložením žiadosti o účasť znáša záujemca bez finančného nároku voči verejnému obstarávateľovi bez ohľadu na výsledok verejného obstarávania.

## LEHOTA NA PREDKLADANIE ŽIADOSTÍ O ÚČASŤ/ZARADENIE DO DNS

## Základná lehota na predkladanie žiadostí o účasť je uvedená v oznámení o vyhlásení verejného obstarávania, ktorým sa vyhlásilo predmetné zriadenie DNS.

## Predkladanie ponúk v rámci vyhlásených zákaziek bude umožnené v zmysle zákona o VO len záujemcom zaradeným do DNS. Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým záujemcom zaradeným do DNS naraz (zabezpečuje systém JOSEPHINE). Verejný obstarávateľ nesmie vyhlásiť zákazku v prípade, ak eviduje nevyhodnotenú žiadosť o účasť hospodárskeho subjektu do DNS.

## DOPLNENIE, ZMENA ALEBO VZATIE SPÄŤ ŽIADOSTI O ÚČASŤ/ZARADENIE DO DNS

## Záujemca môže predloženú žiadosť o účasť dodatočne doplniť, zmeniť alebo vziať späť do uplynutia základnej lehoty na predkladanie žiadostí o účasť alebo počas doby trvania DNS (podľa toho kedy záujemca predkladá žiadosť o účasť). Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadosti o účasť. Záujemca pri odvolaní žiadosti postupuje obdobne ako pri vložení prvotnej žiadosti o účasť.

## V čase plynutia základnej lehoty na predkladanie žiadostí o účasť alebo počas doby trvania DNS, môže záujemca (pomocou ikony koša) žiadosť stiahnuť – zmazať. Po stiahnutí žiadosti je možné predložiť novú žiadosť opakovane.

## PREUKAZOVANIE SPLNENIA PODMIENOK ÚČASTI

## Osobné postavenie podľa § 32 zákona o VO

## Záujemca musí spĺňať podmienky účasti týkajúce sa osobného postavenia podľa § 32 ods. 1 zákona o VO a preukázať ich splnenie dokladmi podľa § 32 ods. 2, resp. ods. 4 a ods. 5 zákona o VO alebo podľa § 152 ods. 1 zákona o VO, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.

## Doklady, ktoré sa nepredkladajú:

## Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona o VO predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

## -     výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona o VO,

## -      potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona o VO,

## -   potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona o VO,

## -     potvrdenia príslušného súdu vzťahujúce sa na konkurz, reštrukturalizáciu a likvidáciu podľa § 32 ods. 1 písm. d) a ods. 2 písm. d) zákona o VO,

## -   výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona o VO týmito typmi dokladu.

## Upozornenie:

## Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky údaje potrebné na vyžiadanie výpisu z registra trestov v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov a predloží verejnému obstarávateľovi udelenie súhlasu pre poskytnutie výpisu z registra trestov podľa Prílohy č. 4 súťažných podkladov.

## Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej štatutárny orgán, člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5 zákona o VO, § 39, prípadne § 152 ods. 3 zákona o VO. Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona o VO týkajúceho sa samotného záujemcu (t. j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona o VO), ak má záujemca sídlo mimo územia Slovenskej republiky.

## Ak má záujemca sídlo alebo miesto podnikania mimo územia Slovenskej republiky, nevie verejný obstarávateľ použiť údaje z informačných systémov verejnej správy ani na získanie dokladov podľa § 32 ods. 2 písm. b), c), d) a e) zákona o VO.

## Ďalšie informácie k preukázaniu splnenia podmienok účasti ohľadne osobného postavenia:

## Preukazovanie podmienok účasti ohľadne osobného postavenia je voči verejnému obstarávateľovi účinné aj spôsobom podľa § 152 ods. 4 zákona o VO – teda prostredníctvom zápisu do zoznamu hospodárskych subjektov, vedenom Úradom pre verejné obstarávanie. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona o VO.

## Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

## V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

## Ak uchádzač nespĺňa podmienky účasti osobného postavenia podľa § 32 ods. 1 písm. a) zákona o VO alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona o VO, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. . Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač v ponuke uvedie opatrenia na vykonanie nápravy.

## Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona o VO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

## V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému JOSEPHINE tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

## Ekonomické a finančné postavenie podľa § 33 zákona o VO

Neaplikuje sa.

## Technická alebo odborná spôsobilosť podľa § 34 zákona o VO

* § 34 ods. 1 písm. d) v súvislosti s § 35

**Platný certifikát kvality vydaný nezávislou inštitúciou, ktorým uchádzač preukáže zavedenie a používanie systému manažérstva kvality podľa normy STN EN ISO 9001;**

Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ  akceptuje aj iné dôkazy o rovnocenných opatreniach na zabezpečenie systému manažérstva kvality predložené uchádzačom alebo záujemcom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

* § 34 ods. 1 písm. h) v súvislosti s § 36

**Platný certifikát systému environmentálneho manažmentu v oblasti predmetu zákazky vydaný nezávislou inštitúciou, ktorým uchádzač preukáže zavedenie a používanie systému environmentálneho manažérstva podľa normy STN EN ISO 14001;**

Verejný obstarávateľ uzná ako rovnocenný certifikát systému environmentálneho manažérstva  v oblasti predmetu zákazky vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ akceptuje aj iné dôkazy o opatreniach v oblasti environmentálneho manažérstva predložené uchádzačom alebo záujemcom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva v oblasti predmetu zákazky alebo príslušnej normy environmentálneho manažérstva.

## VYHODNOTENIE DORUČENÝCH ŽIADOSTÍ O ÚČASŤ

## Verejný obstarávateľ bude pri vyhodnocovaní doručených žiadosti o účasť postupovať v súlade s § 39, §40 a § 152 zákona o VO. Komunikácia medzi záujemcom/záujemcami a verejným obstarávateľom bude prebiehať výhradne elektronicky, prostredníctvom komunikačného rozhrania systému JOSEPHINE.

## Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a právo podať opätovne novú žiadosť o účasť.

## ZRIADENIE DNS

## DNS sa považuje za zriadený doručením informácie o zaradení/nezaradení do DNS všetkým záujemcom, ktorí predložili žiadosť o účasť v (základnej) lehote na predkladanie žiadosti o účasť.

## Ak bola žiadosť o účasť predložená po zriadení DNS, verejný obstarávateľ vyhodnotí predloženú žiadosť o účasť do desiatich(10) pracovných dní odo dňa prijatia žiadosti o účasť.

18.3. Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti. Verejný obstarávateľ ponechá záujemcu zaradeného v DNS alebo ho vyradí a postupuje podľa § 60 ods. 8 zákona o VO.

## DÔVERNOSŤ VEREJNÉHO OBSTARÁVANIA

## Záujemca v žiadosti o účasť označí, ktoré skutočnosti považuje za dôverné. Podľa zákona o VO môžu byť dôvernými informáciami výhradne: obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien.

### 19.2. Verejný obstarávateľ má za to, že predložením žiadosti o účasť/ponuky uchádzač zodpovedá za zabezpečenie aj súhlasov všetkých ostatných dotknutých osôb (subdodávateľov, osôb poskytujúcich uchádzačovi kapacity) so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

## ZRUŠENIE POUŽITÉHO POSTUPU ZADÁVANIA ZÁKAZKY

## Verejný obstarávateľ zruší verejné obstarávanie podľa ustanovenia § 57 ods. 1 zákona o VO.

## Verejný obstarávateľ môže zrušiť použitý postup zadávania zákazky podľa ustanovenia § 57 ods. 2 zákona o VO.

**ČASŤ III. – REALIZÁCIA KONKRÉTNYCH ZÁKAZIEK V ZRIADENOM DNS**

## VYHOTOVENIE PONUKY PRI KONKRÉTNEJ ZÁKAZKE

## Verejný obstarávateľ bude pre jednotlivé konkrétne zákazky vyhlasovať výzvy na predloženie ponuky. Výzva na predloženie ponuky bude obsahovať náležitosti požadované podľa § 68 ods. 2 zákona o VO, a ak je potrebné, presnejšiu formuláciu kritérií na vyhodnotenie ponúk.

## Výzvu na predloženie ponuky zverejní verejný obstarávateľ prostredníctvom systému JOSEPHINE a elektronickými prostriedkami, vyzve na predloženie ponuky súčasne všetkých záujemcov zaradených do DNS.

## Ponuku môžu predkladať iba zaradení záujemcovia do DNS (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).

## Ponuky sa predkladajú elektronicky v súlade s § 49 ods. 1 písm. a) zákona o VO prostredníctvom systému JOSEPHINE na webovej adrese [https://josephine.proebiz.com.](https://josephine.proebiz.com/)

## Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

## Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené.

## MIESTO A LEHOTA DODANIA PREDMETU ZÁKAZKY

* 1. Miesto a lehotu poskytnutia predmetu zákazky určí verejný obstarávateľ v konkrétnej výzve na predkladanie ponúk.

## OBSAH PONUKY

## Obsah ponúk predkladaných na  konkrétne zákazky zadávané v rámci DNS bude uvedený v jednotlivých výzvach na predkladanie ponúk.

## Verejný obstarávateľ v tomto DNS nevyžaduje, aby sa ponuky predkladali vo forme elektronického speed katalógu, resp. aby ponuky obsahovali elektronický speed katalóg.

## MENA A CENY UVÁDZANÉ V PONUKE

## Cena za poskytnutie služby uvedená v ponuke uchádzača (ďalej len „cena“) je stanovená v zmysle zákona č. 18/1996 Z. z. o cenách v platnom znení (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách v platnom znení.

## Uchádzačom navrhovaná cena uvedená v ponuke bude stanovená v mene EURO.

## V cene sú započítané všetky náklady vynaložené v súvislosti s poskytnutím predmetu zákazky, všetky súvisiace služby a primeraný zisk predávajúceho.

## Ak uchádzač nie je platcom DPH, upozorní v Návrhu na plnenie kritéria na túto skutočnosť označením „Nie som platca DPH“.

## DOPLNENIE, ZMENA A ODVOLANIE PONUKY

## Zaradený záujemca môže predloženú ponuku meniť alebo odvolať do uplynutia lehoty na predkladanie ponúk, ktorá bude stanovená v konkrétnej výzve na predkladanie ponúk.

## Pri doplnení alebo zmene ponuky v systéme JOSEPHINE postupuje zaradený záujemca obdobne ako pri vložení novej ponuky.

## KRITÉRIÁ NA VYHODNOTENIE PONÚK

## Kritériom na vyhodnotenie ponúk je v súlade s § 44 ods. 3 písm. c) zákona o VO - najnižšia cena. Pod najnižšou cenou sa rozumie cena za celý predmet zákazky v EUR s  DPH zaokrúhlená na dve (2) desatinné miesta.

## Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je potrebná.

## OTVÁRANIE PONÚK

## Otváranie ponúk je v súlade s § 61 ods. 4 zákona o VO neverejné. Údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

## VYHODNOTENIE PONÚK

## Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 zákona o VO.

## Verejný obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, pričom postupuje primerane podľa § 55 ods. 1 zákona o VO.

## ZMLUVA/OBJEDNÁVKA

## Verejný obstarávateľ pristúpi k uzavretiu zmluvy/objednávky podľa § 56 zákona o VO.

## Uzavretá zmluva nesmie byť v rozpore so súťažnými podkladmi, výzvou na predkladanie ponúk a s ponukou predloženou úspešným uchádzačom.

## Verejný obstarávateľ nesmie uzavrieť zmluvu/objednávku s uchádzačom, ktorý má povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov zapísať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

## SUBDODÁVATELIA

## Uchádzač je oprávnený plniť zmluvu/objednávku aj prostredníctvom subdodávateľa, pričom uchádzač bez obmedzenia zodpovedá za odbornú starostlivosť pri výbere subdodávateľa, ako aj za služby vykonané a zabezpečené na základe zmluvy o subdodávke.

## Verejný obstarávateľ požaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok.

## KONFLIKT ZÁUJMOV

## Verejný obstarávateľ v prípade zriadenia DNS a pri zadávaní čiastkových zákaziek zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

## Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

## Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností  s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, Verejný obstarávateľ v súlade s § 40 ods. 6 písm. f) zákona o VO vylúči záujemcu/uchádzača z tohto verejného obstarávania.

## Verejný obstarávateľ v rámci opatrení podľa predchádzajúceho bodu požaduje, aby záujemca, uchádzač, resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov.

## Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.